從小到大，絕大部分盡責的父母同老師，都會幫我地安排最好的教育，而且學各種技能，運動，同外語，務求係令我地將來有 “多個選擇”。
聽起來的確好正，不是嗎？
例如，當你DSE成功取得好多個星星，你有大量選擇：
你可以讀大學，可以讀包括三大HKU CUHK UST的任何一間本地大學，亦可以去外國讀大學，可以選讀各神科，從Medic到Law，Global Business到藥劑，悉隨尊便。
假如你對做專業人士或者Finance無乜興趣，反而想創立自己的服裝品牌，或者甚至只想學會人手製衣的Craftsmanship，理論上，你亦可以讀IVE或者High Dip的紡織課程 ，或者Poly裡面的紡織及製衣學系，雖然後者已經略嫌太多理論。
的而且確，呢個係人類心理的盲點或者誤區，心理學家Barry Schwartz就曾經探討過呢個弔詭問題：當你面臨越多選擇，其實實際上你只得到更少選擇。
SJ曾經同一位高考狀元朋友傾過計，佢亦表示其實當你A Level有4A，你根本無乜選擇，而你的人生亦跟隨一條既定的路軌行走，專業人士，結婚生兒育女，走上一條中產康莊大道。
對絕大部分人而言，得到越多選擇，其實只有更少選擇。 尤其係叻人之中，呢個問題更加嚴重。
叻人的問題，往往係過度分析 (Over-analysed)同解讀所有事，尤其係影響人生的決定，往往更容易陷入思考癱瘓，以至未能及時作出決定。
其中一個重大原因，就係上述Barry Schwartz講到的人類思考盲點，包括左一種貪得無厭的心態。
引述一個真人實驗，佢得出結論係假如你面前只有一碟果醬被你享用，你的滿足程度反而遠比你面前有好多碟果醬任你選擇而高。
當然，假如完全無果醬，就更加無滿足感可言。
人得到一點點物質，反而更懂得感恩。 面臨只得一個機會，更懂得珍惜同知道一定要把握好。
好多叻人面對眾多選擇， 結果都係每個慢慢分析，然後又訂立初步決定，然後再三思量都係再考慮，然後再推翻初步決定，Back to square one再從新考慮，睇定D先。
凡事只要專注，點都做到一點成績，幾多成績固然係視乎好多因素，呢度又要返叻人腦袋去運算同操作了。
最優秀的學生最終為成績最差的學生打工，而平平無奇的學生往往混在政府官僚架構度日。
呢個就係 執行力！！！！！！